CELEX: 52004PC0169
Language: da
Date: 2004-03-16
Title: Forslag til Rådets afgørelse om Fællesskabets holdning i Det Fælles Råd EF-Mexico vedrørende liberaliseringen af toldbehandlingen af visse varer, der er opført i bilag I til afgørelse 2/2000 truffet af Det Fælles Råd EF-Mexico

Vigtig juridisk meddelelse

|

52004PC0169

Forslag til Rådets afgørelse om Fællesskabets holdning i Det Fælles Råd EF-Mexico vedrørende liberaliseringen af toldbehandlingen af visse varer, der er opført i bilag I til afgørelse 2/2000 truffet af Det Fælles Råd EF-Mexico  /* KOM/2004/0169 endelig udg. - ACC 2004/0060 */  

Forslag til RÅDETS AFGØRELSE om Fællesskabets holdning i Det Fælles Råd EF-Mexico vedrørende liberaliseringen af toldbehandlingen af visse varer, der er opført i bilag I til afgørelse 2/2000 truffet af Det Fælles Råd EF-Mexico(forelagt af Kommissionen)BEGRUNDELSEAfgørelse 2/2000 truffet af Det Blandede Udvalg EF-Mexico om handelsliberalisering mellem EF og Mexico omfatter en række revisionsklausuler. I artikel 10, stk. 5, er der fastlagt en klar tidsplan for at indlede og muligvis afslutte drøftelser om et toldkontingent for tunfiskefileter med oprindelse i Mexico. Mexico har siden 2001 fremsat ønske om, at man indledte sådanne drøftelser, men det mexicanske ønske blev anset for at være alt for omfattende i forhold til det nuværende og fremtidige eksportpotentiale. Mexico gennemførte yderligere en række tekniske handelshindringer, som begrænsede den normale eksport til Mexico af tilsvarende varer med oprindelse i EF.Mexico begyndte at eksportere denne vare i 2002, samtidig med at landet samme år ophævede sin konfliktskabende interne lovgivning, som berørte EF's eksport. Mexico deltog også aktivt i arbejdet med en reform af statutten for Inter-American Tuna Tropical Commission (den interamerikanske kommission for tropisk tunfisk) med henblik på, at internationale enheder som EU på et senere stadium vil blive givet mulighed for at blive optaget. I mellemtiden gik Mexico med til at optage visse EU-medlemsstater midlertidigt i samme kommission. Drøftelserne blev følgelig genoptaget i 2003, og man nåede frem til en gensidigt tilfredsstillende konklusion, som er gengivet i vedlagte udkast til afgørelse truffet af Det Fælles Råd.Artikel 133-udvalget er blevet holdt underrettet regelmæssigt. Det vedlagte forslag forelægges derfor til godkendelse.2004/0060 (ACC)Forslag til RÅDETS AFGØRELSE om Fællesskabets holdning i Det Fælles Råd EF-Mexico vedrørende liberaliseringen af toldbehandlingen af visse varer, der er opført i bilag I til afgørelse 2/2000 truffet af Det Fælles Råd EF-MexicoRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen -TRUFFET FØLGENDE AFGØRELSE:Eneste artikelVedlagte udkast til afgørelse vedtages som Fællesskabets holdning i Det Fælles Råd EF-Mexico.Udfærdiget i Bruxelles, denPå Rådets vegneFormandBILAGUDKAST TIL AFGØRELSE TRUFFET AF DET FÆLLES RÅD EF-MEXICOom indførelse af et toldkontingent for visse varer med oprindelse i Mexico, som er opført i bilag I til afgørelse 2/2000 truffet af Det Fælles Råd EF-MexicoDET FÆLLES RÅD HAR -under henvisning til aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, undertegnet i Bruxelles den 8. december 1997,under henvisning til afgørelse 2/2000 truffet af Det Fælles Råd EF-Mexico den 23. marts 2000, i det følgende benævnt "afgørelse 2/2000", særlig artikel 3, stk. 5, ogud fra følgende betragtninger:(1) Ifølge artikel 10, stk. 5, i afgørelse 2/2000 skal parterne indlede drøftelser med henblik på at undersøge muligheden af at åbne et præferencetoldkontingent for tunfiskefileter (såkaldte "loins").(2) Parterne har afsluttet en gensidigt tilfredsstillende drøftelse.(3) Ifølge artikel 3, stk. 5, kan Det Fælles Råd træffe afgørelse om at nedsætte tolden hurtigere end omhandlet i artikel 4 til 10, eller på anden måde forbedre adgangsbetingelserne i henhold til disse artikler.(4) En afgørelse truffet af Det Fælles Råd om at fremskynde afskaffelsen af told eller på anden måde forbedre adgangsbetingelserne har forrang for bestemmelserne i artikel 4 til 10 for den pågældende vare -TRUFFET FØLGENDE AFGØRELSE:Artikel 1Det Europæiske Fællesskab indfører et præferencetoldkontingent for tunfiskefileter med oprindelse i Mexico i henhold til bilag III til afgørelse 2/2000 som anført i bilaget til denne fælles afgørelse.Artikel 2Fra år 3 og fremefter vil den årlige kontingentforhøjelse være betinget af, at det foregående års kontingent er opbrugt. Med henblik på denne artikel anses kontingentet for at være opbrugt, hvis der pr. 31. december hvert år er blevet anvendt mindst 80 % af den samlede disponible mængde i det pågældende år.Artikel 3Kontingentet åbnes fra den dag, hvor denne fælles afgørelse træder i kraft. Fra år 2 og fremefter vil kontingentet blive åbnet den 1. januar hvert år.Artikel 4Denne afgørelse træder i kraft tredive dage efter vedtagelsen.Udfærdiget i [...]På Det Fælles Råds vegneBILAGDet Europæiske Fællesskabs kontingent for tunfiskefileter med oprindelse i Mexico og henhørende under KN-kode 1604 14 16Den årlige forhøjelse fra år 3 og fremefter er underlagt betingelserne i artikel 2 i denne afgørelse. Kontingentet forvaltes efter "først til mølle"-princippet.&gt;TABELPOSITION&gt;&gt;TABELPOSITION&gt;